Diari Oficial de la Generalitat Valenciana


Sumari del DOGV 6435, del 11-01-2011 (2010/13799)

Notificació a la titular de la Pensión Uunivers, de València, de la Resolució de 10 de novembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana, a l'esmentat establiment.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6435

Data del DOGV
:   11-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13394


Organisme emissor
:   Conselleria de Turisme

Tipus de document
:   Anunci

Notificació a la titular de la Pensión Uunivers, de València, de la Resolució de 10 de novembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana, a l'esmentat establiment. [2010/13067]  
Per no haver sigut possible notificar de forma personal i directa a la interessada Mª Dolores Boluda Costa, titular de la Pensión Univers, de València, amb signatura HV-86, la resolució de baixa de l'esmentat establiment del Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de desembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler Pensión Univers, sítia al carrer General Sanmartín, 1-9a, de València, iniciat per acord del cap del Servici Territorial de Turisme de València i,  
Antecedents de fet  
1. Amb data 25 de febrer de 2009 la inspecció habilitada en matèria de prevenció i protecció contra incendis va informar que la pensió anteriorment citada estava tancada.  
La Inspecció del Servici Territorial de Turisme de València va realitzar una visita a l'establiment el dia 15 de maig de 2009, en la qual va constatar que este estava tancat i sense activitat.  
El dia 15 de març de 2010, una vegada transcorreguts més de nou mesos des de la primera visita efectuada a la Pensió Univers, la inspecció va comprovar que la pensió es mantenia en les mateixes condicions, és a dir tancada i sense activitat, per la qual cosa a criteri de l'actuant es proposa la baixa.  
2. Com a conseqüència de l'anterior, el Servici Territorial de Turisme de València, va iniciar el procediment de baixa de l'establiment el 6 d'abril de 2010, el qual va ser notificat a la titular, Mª Dolores Boluda Costa, i a l'últim propietari conegut, Juan Luis Sempere Miguel, en ambdós casos, mitjançant un edicte publicat en el Butlletí Oficial de la Província de València de 29 de maig de 2010, i exposat en el tauler d'anuncis de l'Ajuntament de València, segons s'acredita en escrit de 14 de juny.   
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en d'avant LRJPAC), es va concedir a la titular i al propietari de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos, sense que per la seua part haja hagut resposta.  
Als anteriors fets se li apliquen els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en d'avant, LRJPAC) en allò referit a la iniciació del procedimentd'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, quan establixen, respectivament, que "són empreses d'allotjament turístic aquelles que des d'un establiment obert al públic [...] i que "la modalitat i, si fa el cas, la classificació amb què s'inscriga a l'establiment es mantindrà mentres siguen complits els requisits tinguts en compte en efectuar-la, i mentres persistisca el caràcter turístic de l'activitat, la qual pot ser revisada d'ofici o a petició de part, prèvia instrucció de l'oportú procediment. Esta revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana".  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en d'avant, LRJPAC), quan disposa que "l'acceptació d'informes o dictàmens servirà de motivació a la resolució quan s'incorpore al text d'esta".   
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament haurà, igualment, de ser comunicat a l'administració turística en el termini dels quinze dies següents d'haver-se produït, i indicarà la seua causa i duració. Quan este excedisca de nou mesos produirà la baixa de l'establiment,(?)"   
6. L'article 15. quatre de la Llei 3/1998, quan disposa: "transcorreguts tres mesos des de la notificació de la denegació o la cancel·lació i baixa de la inscripció en el Registre podrà presentar-se una nova comunicació prèvia o declaració responsable d'inici d'activitat, la qual haurà d'anar acompanyada de la documentació que acredite el compliment dels requisits establits en la normativa vigent i podrà ser objecte d'inspecció prèvia a la inscripció en el Registre General d'Empreses, Establiments i Professions Turístiques.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13/10/2004), resol:  
Cancel·lar la inscripció de l'establiment hoteler, Pensión Univers, amb número d'orde HV-786, siti a València, la titular del qual és Mª Dolores Boluda Costa del Registre General d'Empreses, Establiments i Professions Turístiques de la Comunitat Valenciana, procedint-se a la seua baixa.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
La secretària autonòmica de Turisme i directora de l'Agència Valenciana del Turisme: Mª Victória Palau Tárrega».